ኪም ካርዳሺያን፥  ከቲ ፐሪ፥ ሌናርዶ ዲካፕሪዮን፥ ካብ መንጎ`ቶም ኣብ ልዕሊ ፈይስቡክ ተቓውሞ ዘልዓሉ ሰለብሪቲ ኮይኖም ኣለዉ
እቲ #StopHateforProfit ማለት `ጽልኢ ንመኽሰብ ደው ይበል` ዝብል ኣብ ልዕሊ ፈይስቡክ ዝግበር ጎስጓስ፥ ጽልእን ጎንጽን ዘለዓዕል ትሕዝቶታት ክንጻወሮ ኣይንኽእልን ኢና፥ ስለዚ ተቓውሞና፥ ንሓደ መዓልቲ ኢንስትግራም ብዘይምጥቃም ንግለጽ ዝብል`ዩ
ኪም ካርዳሺያን፥ ከቲ ፐሪ፥ ሌናርዶ ዲካፕሪዮ፥ ካብ መንጎ`ቶም ኣብ ልዕሊ ፈይስቡክ ተቓውሞ ዘልዓሉ ሰለብሪቲ ኮይኖም ኣለዉ። እቲ ተቓውሞ፥ ን24 ሰዓታት ኢንስትግራም ዘይምጥቃም ዝብል`ዩ። ፈይስቡክ ጽልእን ባእስን ዘለዓዕል ትሕዝቶ ጠጠው ንኸብል ከምኡ ኣብ መስርሕ ምርጫ ጌጋ ሓበረታ ካብ ምሃብ ክቑጠብ፥ ኩሉ ሰብ ነቲ ኣካል ፈይስቡክ ዝኾነ ኢንስትግራም ን24 ሰዓታት ከይጥቀም ዝብል`ዩ። እቲ #StopHateforProfit ማለት `ጽልኢ ንመኽሰብ ደው ይበል` ዝብል ኣብ ልዕሊ ፈይስቡክ ዝግበር ጎስጓስ፥ ጽልእን ጎንጽን ዘለዓዕል ትሕዝቶታት ክንጻወሮ ኣይንኽእልን ኢና፥ ስለዚ ተቓውሞና፥ ንሓደ መዓልቲ ኢንስትግራም ብዘይምጥቃም ንግለጽ ዝብል`ዩ። ኣብ ኢንስትግራም 188 ሚልዮን ሰዓብቲ ዘለዉዋ ኺም ካርዳሽያን ወስት፡ ኣብ ዝሃበቶ ርእይቶ፥ ከም ፈይስቡክ ዝበሉ መድረኻት ማሕበራዊ ሚድያ፥ ፈይስቡክ ብዛዕባ`ዚ ዳሕራዋይ ተቓውሞ ርእይቶ ኣይሃበን፥ ግን- ነቲ ዝመጽእ ሕዳር ዝካየድ ምርጫ ዩኤስ ንምሕላው፡ ጎንጺ ንዝድግፉ ጉጅለታት ቀይዲ ክገብረሎም ምዃኑ ኣቐዲሙ ኣፍሊጡ ኔሩ`ዩ። ዲካፕሪዮ`ውን ኣንጻር ምልዕዓል ጽልእን ዓለታውነትን ኣብ ጎኒ ጉጅለታት ሲቪላዊ መሰላት ደው ከም ዝብል ኣፍሊጡ`ሎ። ድሕሪ`ዞም ጸለውቲ ዝብሃሉ ስነ-ጥበበኛታት ዘቕረብዎ ተቓውሞ፥